钦定古今图书集成/明伦汇编/官常典/第549卷 > 孙旗
## 钦定古今图书集成/明伦汇编/官常典/第549卷 > 孙旗

按《晋书》本传，“旗字伯旗，乐安人也。父历，魏、晋际为幽
州刺史、右将军。旗絜静，少自修立，察孝廉，累迁黄门
侍郎，出为荆州刺史，名位与二解相亚。永熙中，征拜
太子詹事，转卫尉，坐武库火，免官。岁馀，出为兖州刺
史，迁平南将军、假节。旗子弼及弟子髦、辅、琰四人，并
有吏材，称于当世，遂与孙秀合族。及赵王伦起事，夜”
从秀开神武门下观阅器杖。兄弟旬月相次为公府
掾，尚书郎；弼又为中坚将军、领尚书左丞；辅为上将
军、领射声校尉；髦为武卫将军、领太子詹事；琰为武
卫将军、领太子左率：皆赐爵开国郡侯。推崇旗为车骑将军、开府。初，旗以弼等受署伪朝，遣小息回责让
弼等以“过差之事，必为家祸。”弼等终不从旗制之不
可，但恸哭而已。及齐王冏起义，四子皆伏诛，襄阳太
守宗岱承冏檄，斩旗，夷三族。